CELEX: C2007/096/09
Language: sk
Date: 2007-04-28 00:00:00
Title: Vec C-523/04: Rozsudok Súdneho dvora (veľká komora) z  24. apríla 2007 – Komisia Európskych spoločenstiev/Holandské kráľovstvo (Nesplnenie povinnosti členským štátom — Uzavretie dvojstrannej dohody o leteckej doprave medzi členským štátom a Spojenými štátmi americkými — Právo usadiť sa — Sekundárne právo upravujúce vnútorný trh s leteckou dopravou — Vonkajšia právomoc Spoločenstva)

28.4.2007   
            
            
               SK
            
            
               Úradný vestník Európskej únie
            
            
               C 96/6
            
         Rozsudok Súdneho dvora (veľká komora) z 24. apríla 2007 – Komisia Európskych spoločenstiev/Holandské kráľovstvo
   (Vec C-523/04) (1)
   
   (Nesplnenie povinnosti členským štátom - Uzavretie dvojstrannej dohody o leteckej doprave medzi členským štátom a Spojenými štátmi americkými - Právo usadiť sa - Sekundárne právo upravujúce vnútorný trh s leteckou dopravou - Vonkajšia právomoc Spoločenstva)
   (2007/C 96/09)
   Jazyk konania: holandčina
   Účastníci konania
   
      Žalobkyňa: Komisia Európskych spoločenstiev (v zastúpení: M. Huttunen a W. Wils, splnomocnení zástupcovia)
   
      Žalované: Holandské kráľovstvo (v zastúpení: H. G. Svenster a D. J. M. de Grave, splnomocnení zástupcovia)
   
      Vedľajší účastník, ktorý v konaní podporuje žalovaného: Francúzska republika (v zastúpení: G. de Bergues a A. Hare, splnomocnení zástupcovia)
   Predmet veci
   Porušenie povinnosti členským štátom – Porušenie článkov 5 a 52 Zmluvy ES (teraz články 10 a 43 ES) – Porušenie nariadení Rady (EHS) č. 2409/92 z 23. júla 1992 o cestovnom a sadzbách v leteckých dopravných službách (Ú. v. ES L 240, s. 15) a nariadenia Rady (EHS) č. 2299/89 z 24. júla 1989 o kódexe správania pre používanie počítačových rezervačných systémov (Ú. v. ES L 220, s. 1) v znení zmenenom a doplnenom nariadením Rady (EHS) č. 3089/93 z 29. októbra 1993 (Ú. v. ES L 278, s. 1) – Dvojstranná dohoda nazývaná „open sky “so Spojenými štátmi – Zmena – Obmedzenie voľného pohybu služieb
   Výrok rozsudku
   
               1.
            
            
               Holandské kráľovstvo si tým, že napriek opätovnému prerokovaniu dohody o leteckej doprave uzavretej medzi Holandským kráľovstvom a Spojenými štátmi americkými 3. apríla 1957 dohodlo alebo ponechalo v platnosti medzinárodné záväzky vo vzťahu k Spojeným štátom americkým:
               
                           —
                        
                        
                           týkajúce sa cien leteckých služieb uplatňovaných dopravcami určenými Spojenými štátmi americkými na letecké linky vnútri Spoločenstva,
                        
                     
                           —
                        
                        
                           týkajúce sa počítačových rezervačných systémov ponúkaných alebo používaných na holandskom území, a
                        
                     
                           —
                        
                        
                           na základe ktorých sa Spojeným štátom americkým priznáva právo zrušiť, pozastaviť alebo obmedziť prepravné práva v prípadoch, keď leteckých dopravcov určených Holandským kráľovstvom nevlastní Holandské kráľovstvo alebo holandskí štátni príslušníci,
                        
                     nesplnilo povinnosti, ktoré mu vyplývajú z článku 5 Zmluvy ES (teraz článok 10 ES) a článku 52 Zmluvy ES (zmeneného, teraz článok 43 ES), ako aj z nariadení Rady (EHS) č. 2409/92 z 23. júla 1992 o cestovnom a sadzbách v leteckých dopravných službách a č. 2299/89 z 24. júla 1989 o kódexe správania pre používanie počítačových rezervačných systémov.
            
         
               2.
            
            
               Holandské kráľovstvo je povinné nahradiť trovy konania.
            
         
               3.
            
            
               Francúzska republika znáša svoje vlastné trovy konania.
            
         
      (1)  Ú. v. EÚ C 57, 5.3.2005.